b'\n_START_ARTICLE_\nAmerikadeutscher Bund\n_START_PARAGRAPH_\nAmerikadeutscher Bund eli German American Bund oli Yhdysvalloissa ennen toista maailmansotaa toiminut amerikansaksalainen natsij\xc3\xa4rjest\xc3\xb6, jota johti Baijerissa syntynyt ensimm\xc3\xa4isen maailmansodan veteraani Fritz Julius Kuhn. J\xc3\xa4rjest\xc3\xb6 j\xc3\xa4rjesti j\xc3\xa4senilleen harjoitusleirej\xc3\xa4 ja marssiharjoituksia sek\xc3\xa4 boikotoi juutalaiskauppoja._NEWLINE_20. helmikuuta 1939 j\xc3\xa4rjest\xc3\xb6 sai noin 20 000 katsojaa tapahtumaansa New Yorkin Madison Square Gardenille. Pit\xc3\xa4m\xc3\xa4ss\xc3\xa4\xc3\xa4n puheessa Kuhn kritisoi juutalaisia, Yhdysvaltain presidentti\xc3\xa4 Franklin D. Rooseveltia sek\xc3\xa4 maan hallitusta. Sen sijaan h\xc3\xa4n ylisti George Washingtonia, jota h\xc3\xa4n piti "ensimm\xc3\xa4isen\xc3\xa4 fasistina"._NEWLINE_Aluksi Natsi-Saksa tuki j\xc3\xa4rjest\xc3\xb6\xc3\xa4, mutta my\xc3\xb6hemmin se otti siihen et\xc3\xa4isyytt\xc3\xa4 pel\xc3\xa4ten sen toiminnan vaikuttavan negatiivisesti Saksan ja Yhdysvaltojen suhteisiin. Yhdysvallat kielsi j\xc3\xa4rjest\xc3\xb6n toiminnan vuonna 1941.'